MIRROR成員今天(1日)繼續為電影《12怪盜》分批謝票,成員陳卓賢(Ian)和邱傲然(Tiger)到將軍澳謝票,獲粉絲買飛入場兼舉牌支持,他們也非常識做,抽出幸運兒進行答問環節和送電影海報。
談到他們拍攝這部戲最開心的事,Tiger表示:「能集齊MIRROR 12子拍一部戲,非常難得,可喜可賀。」Ian指與眾成員早前一起看試片,非常享受:「各成員分開拍攝,所以唔清楚佢哋有乜嘢演出,睇到Lokman(楊樂文)和Alton(王智德)爆破,Tiger打鬥身手好,跟舞台演唱嗰一面不同,好有新鮮感。」
Tiger與Ian被問若擔當導演和演員,會合作什麼題材電影?Tiger大讚Ian揸車很有型,希望拍攝關於揸車題材,有粉絲大叫「載埋我哋」,Ian聞言說:「我估揸巴士都唔夠載粉絲,要開地鐵先夠位,咁我要先考牌學揸地鐵。」Tiger笑說:「或者我研究一下點拍。」
有觀眾好奇若他們變成戲中暗黑組織,想做什麼?Tiger笑說:「戲中有一個極速耗油四驅車,唔知點解做出嚟,但覺得好有趣、好玩。」Ian笑言想創造一支不用換墨的永生原子筆,可以保持有墨水,粉絲高呼創作品像他一樣,逗得Ian開心說多謝。
對於該片票房已衝破1200萬票房,Ian表示不知道,詳情要問公司,他只做好演員本分,但說:「謝票70、80場,我個人真係謝了,有啲攰。」Tiger首次謝票感到很好玩。